LIETUVOS AUTOMOBILIŲ KELIŲ DIREKCIJOS

PRIE SUSISIEKIMO MINISTERIJOS

DIREKTORIUS

ĮSAKYMAS

DĖL LIETUVOS AUTOMOBILIŲ KELIŲ DIREKCIJOS PRIE

SUSISIEKIMO MINISTERIJOS DIREKTORIAUS 2015 M. KOVO 3 D.

ĮSAKYMO NR. V(E)-4 „DĖL LANKYTINŲ VIETŲ IR LAIKINŲ RENGINIŲ MARŠRUTINIO ORIENTAVIMO AUTOMOBILIŲ KELIUOSE TAISYKLIŲ LVMOT 15 PATVIRTINIMO“ PAKEITIMO

2019 m. rugpjūčio 8 d. Nr. V-137

Vilnius

P a k e i č i u Lankytinų vietų ir laikinų renginių maršrutinio orientavimo automobilių keliuose taisykles LVMOT 15, patvirtintas Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „Dėl lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“:

1. Pakeičiu 16 punktą ir jį išdėstau taip:

„16.	Valstybinės reikšmės magistraliniuose ir krašto keliuose kelio ženklai Nr. 628 gali būti įrengti didesniu atstumu, nei nurodyta 8 punkte. Tokių lankytinų vietų sąrašą tvirtina Lietuvos automobilių kelių direkcijos prie Susisiekimo ministerijos direktorius, suderinęs su Lietuvos Respublikos ekonomikos ir inovacijų ministerija.“;

2. Pakeičiu 23 punktą ir jį išdėstau taip:

„23.	Prašymai dėl lankytinų vietų maršrutinio orientavimo kelio ženklų įrengimo (1 priedas) pateikiami kelio valdytojui. Kai prašoma leidimo įrengti Kelių eismo taisyklėse [6.5] numatytą kelio ženklo Nr. 628 variantą, kuriame stilizuotai perteikiamas objekto vaizdas, prašymas pateikiamas Lietuvos Respublikos ekonomikos ir inovacijų ministerijai“. Šiuo atveju Lietuvos Respublikos ekonomikos ir inovacijų ministerija turi informuoti kelio valdytoją apie jos sutikimą įrengti minėtus kelio ženklus.“;

3. Pakeičiu 25 punktą ir jį išdėstau taip:

„25.	Kelio ženklai gali būti įrengti tik gavus kelio valdytojo ir, jei reikia pagal 23 punkte nurodytą atskirąjį atvejį, Lietuvos Respublikos ekonomikos ir inovacijų ministerijos sutikimą.“.

Direktorius	Vitalijus Andrejevas